[pic] | EUROOPA KOMISJON |

Brüssel 11.10.2010

KOM(2010) 557 lõplik

KOMISJONI TEATIS

EUROOPA ARENGUFOND (EAF)Kulukohustuste, maksete ja liikmesriikide osamaksude kalkulatsioon aastateks 2010–2015

Sissejuhatus

Komisjon esitab käesolevas dokumendis vastavalt sisekokkuleppe[1] artikli 7 lõigetele 1 ja 5 kohustuste, maksete ja osamaksude kalkulatsiooni aastateks 2010–2015, võttes arvesse Euroopa Investeerimispanga (EIP) investeerimisrahastut käsitlevaid prognoose.

Alates üheksanda EAFi (Euroopa Arengufond) jõustumisest 2003. aastal kannavad liikmesriigid EIP hallatavate vahendite (investeerimisrahastu ja intressitoetused) katteks ettenähtud osamaksud otse üle EIP-le. Seega tehakse käesolevas teatises selget vahet ühelt poolt üheksanda ja kümnenda EAFi raames EIP hallatavate vahendite ja teiselt poolt komisjoni hallatavate vahendite vahel.

Nagu varasematelgi aastatel esitatakse andmed käesolevas dokumendis tabelitena, millele on lisatud mõningad selgitavad kommentaarid.

Alltoodud graafik annab kokkuvõtliku ülevaate komisjoni[2] ja EIP kulukohustuste ja maksete suundumustest. Graafikust nähtub selgelt maksete strukturaalne kasvutendents alates 2000. aastast.

[pic]

1. R AHALISE RAKENDAMISE PROGNOOS AASTATEKS 2010 JA 2011

Komisjon ja EIP on ajakohastanud iga AKV riigi[3] ja ÜMT[4] osas oma 2010. ja 2011. eelarveaasta kulukohustuste ja maksete prognoose. Ajakohastamise tulemused ja EAFi rahastamiseks vajalikud osamaksud on esitatud lisades 1–3. Neid võrreldakse 2010. aasta juunis avaldatud teatises esitatud arvudega[5].

EIP rõhutab, et 2010. aasta lõppsaldo kalkulatsiooni aluseks on põhiosa ja intressi tagasimaksete prognoos, millest suurem osa kuulub tasumisele detsembri keskpaigaks. Tagasimakseid tehakse ettearvamatult: võib esineda viivitusi või neid võidakse teha eeldatust varem.

Vastavalt kümnenda EAFi suhtes kohaldatava finantsmääruse[6] artikli 57 lõikele 4 vaadatakse need kalkulatsioonid läbi 2011. aasta juuni teatises.

2010. ja 2011. aasta osamaksud on esitatud osamaksete lõikes 4. lisas.

2. Eelarveaastad 2010–2015

Tuleb rõhutada, et keskmise tähtajaga kalkulatsioonide vea ülemmäär on kõrge.

Komisjon on pärast kümnenda EAFi jõustumist kohustatud tegema ettepaneku aastase osamaksu ülemmäära kohta aastaks n+2, st aastaks 2012[7]. EIP puhul tehakse ettepanek kehtestada ülemmääraks 350 miljonit eurot ja komisjoni puhul 4 000 miljonit eurot.

Allpool olevas tabelis on esitatud kalkulatsioonid aastateks 2010–2015. EIP maksete ja osamaksude suhteliselt suur erinevus tuleneb sellest, et alates 2007. aastast rahastatakse osa maksetest laenude tagasimaksetega.

Komisjon alustab kümnenda EAFi osamaksude sissenõudmist 2011. aastal. EIP võtab kümnenda EAFi vahendid tõenäoliselt kasutusele alates 2013. aastast.

Kulukohustuste, maksete ja liikmesriikide osamaksude prognoos 2010–2015 ( miljonites eurodes )

[pic]

* Komisjon: arvestades, et 2013. aastale järgnevaks ajaks ei ole finantsraamistikku veel kinnitatud, ei esitata käesolevas dokumendis kulukohustuste summasid aastateks 2014–2015. See mõjutab ka esitatud maksete ja osamaksude summasid ning selgitab summade vähenemist alates 2014. aastast.

**Alates 2013. aastast ei sisalda EIP andmed subsiidiumi / tehnilise abi assigneeringuid, mis võidakse 2012. aastal täielikult ära kasutada.

LISA 1 – 2010., 2011. ja 2012. aasta kulukohustuste prognoos ( miljonites eurodes ) [pic]

LISA 2 – 2010., 2011. ja 2012. aasta maksete prognoos ( miljonites eurodes )

[pic]

LISA 3 – 2010., 2011. ja 2012. aasta prognoositav finantsseisund ( miljonites eurodes )

[pic]

LISA 4 – 2010. ja 2011. AASTA EAFi osamaksud osamaksude lõikes (eurodes )

[pic]

[1] Sisekokkulepe nõukogus kokku tulnud liikmesriikide valitsuste esindajate vahel ühenduse abi rahastamise kohta mitmeaastase finantsraamistiku (2008–2013) alusel vastavalt AKV–EÜ koostöölepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa (ELT L 247, 9.9.2006, lk 32).

[2] Teatises on komisjoni kulukohustused ja maksed esitatud brutosummadena, see tähendab summadena enne vabastatud assigneeringute ja sissenõudmiste mahaarvamist.

[3] Aafrika, Kariibi mere ja Vaikse ookeani piirkonna riigid.

[4] Ülemeremaad ja -territooriumid.

[5] KOM(2010) 319 (lõplik), 15.6.2010. Investeerimisrahastut käsitlevad arvud on sellised, nagu EIP need esitas ja sisalduvad samas teatises.

[6] ELT L 78, 19.3.2008, lk 1.

[7] Sisekokkuleppe (vt lõiked 1–4) artikkel 7.